
Text rozhodnutia
Súd: Krajský súd Bratislava Spisová značka: 6S/5/2017 Identifikačné číslo súdneho spisu: 1017200025 Dátum vydania rozhodnutia: 15. 05. 2017 Meno a priezvisko sudcu, VSÚ: Mgr. Marián Degma ECLI: ECLI:SK:KSBA:2017:1017200025.1 Uznesenie Krajský súd v Bratislave v právnej veci žalobcu: M a H, spol. s r.o., sídlo Panónska cesta 43, Bratislava, IČO: 31 361 781, zastúpený JUDr. Ľubomírom Hnátom, advokátom so sídlom Guothova 20, Bratislava, proti žalovanej: Slovenská obchodná inšpekcia, Ústredný inšpektorát Slovenskej obchodnej inšpekcie, sídlo Prievozská 32, Bratislava, o návrhu žalobcu na priznanie odkladného účinku správnej žalobe, takto r o z h o d o l : Krajský súd v Bratislave návrh žalobcu na priznanie odkladného účinku správnej žaloby vo veci preskúmania zákonnosti rozhodnutia žalovanej č.: SK/0620/99/2016 zo dňa 29.11.2016 a rozhodnutia Slovenskej obchodnej inšpekcie, Inšpektorátu Slovenskej obchodnej inšpekcie č.: P/0003/01/2016 zo dňa 22.09.2016, z a m i e t a . o d ô v o d n e n i e : 1. Žalobou podanou na Krajskom súde v Bratislave dňa 05.01.2017 sa žalobca domáhal preskúmania zákonnosti rozhodnutia žalovanej č.: SK/0620/99/2016 zo dňa 29.11.2016, ktorým odvolanie žalobcu zamietla a rozhodnutie Slovenskej obchodnej inšpekcie, Inšpektorátu Slovenskej obchodnej inšpekcie č.: P/0003/01/2016 zo dňa 22.09.2016, ktorým ako orgán dozoru rozhodol o porušení povinnosti žalobcu vybaviť reklamáciu spotrebiteľa v zákonom stanovenej 30-dňovej lehote od jej uplatnenia a uložil žalobcovi pokutu vo výške 700,- EUR, potvrdila. 2. Spolu so správnou žalobou podal žalobca návrh na priznanie odkladného účinku správnej žalobe podľa § 184 a nasl. Správneho súdneho poriadku (ďalej len SSP). 3. Žalovaná sa k žalobe vo veci samej vyjadrila písomne, podaním z 21.04.2017, ktoré bolo tunajšiemu súdu doručené 27.04.2017 spolu s administratívnym spisom, avšak k návrhu o odkladný účinok vyššie špecifikovaných napadnutých rozhodnutí sa nevyjadrila. 4. Podľa § 184 SSP, podanie správnej žaloby nemá odkladný účinok, ak tento zákon alebo osobitný predpis neustanovuje inak. 5. Podľa § 185 SSP, správny súd môže na návrh žalobcu a po vyjadrení žalovaného uznesením priznať správnej žalobe odkladný účinok, a) ak by okamžitým výkonom alebo inými právnymi následkami napadnutého rozhodnutia orgánu verejnej správy alebo opatrenia orgánu verejnej správy hrozila závažná ujma, značná hospodárska škoda či finančná škoda, závažná ujma na životnom prostredí, prípadne iný vážny nenapraviteľný následok a priznanie odkladného účinku nie je v rozpore s verejným záujmom, b) ak napadnuté rozhodnutie orgánu verejnej správy alebo opatrenie orgánu verejnej správy má podklad v právne záväznom akte Európskej únie, o ktorého platnosti možno mať vážne pochybnosti, a žalobcovi by inak hrozila vážna a nenapraviteľná ujma a priznanie odkladného účinku nie je v rozpore so záujmom Európskej únie. 6. Podľa § 187 ods. 3 SSP, o návrhu žalobcu podľa § 185 rozhodne správny súd do 30 dní od doručenia vyjadrenia žalovaného k tomuto návrhu, prípadne administratívnych spisov, ak bol návrh podaný súčasne so správnou žalobou. 7. Podľa § 188 SSP, ak správny súd návrhu žalobcu nevyhovie, uznesením ho zamietne. 8. Správny súd môže priznať správnej žalobe odkladný účinok len na návrh žalobcu, po vyjadrení žalovaného a výlučne z dôvodov uvedených v § 185 písm. a) a b) SSP. 9. Keďže žalobca v návrhu na priznanie odkladného účinku žaloby neuviedol žiadne skutočnosti obsiahnuté v ust. § 185 SSP, na základe ktorých správny súd môže priznať správnej žalobe odkladný účinok a správny súd nevzhliadol žiadne dopady a ujmy, ktoré by mohli zmariť ochranu subjektívnych práv a právom chránených záujmov žalobcu, resp. zákonnosti v prípade vyhovujúceho rozhodnutia správneho súdu o správnej žalobe; správny súd návrhu nevyhovel a podľa § 188 SSP návrh o odkladný účinok zamietol. 10. Toto rozhodnutie senát Krajského súdu v Bratislave prijal pomerom hlasov 3:0 (§3 ods. 9 zák. č. 757/2004 Z.z. v znení zák. č. 33/2011 Z.z.). Poučenie: Proti tomuto uzneseniu nie je prípustná kasačná sťažnosť (§ 439 ods. 2 písm. e) SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1017200025.1 (dáta aktuálne k 11. 11. 2026). Záväzné je znenie zverejnené súdom.




